ИИН780106403533 87021522247

ДОСКАРАЕВА Жанар Масатбековна,

№94 жалпы орта білім беретін мектебі директордың оқу жұмысы жөніндегі орынбасары.

Шымкент қаласы

**ӘДІСТЕМЕЛІК ҚЫЗМЕТТІ ҰЙЫМДАСТЫРУДА ЖАҢА ИННОВАЦИЯЛЫҚ ТЕХНОЛОГИЯЛАРДЫ, ЦИФРЛЫҚ САУАТТЫЛЫҚ ҚҰЗЫРЕТТІЛІКТЕРІН МЕКТЕПТІҢ ОҚУ-ТӘРБИЕ ҮРДІСІНДЕ ЕНГІЗУДІҢ ПЕДАГОГИКАЛЫҚ ЖОЛДАРЫ**

Қазіргі кезде егеменді елімізде білім берудің жаңа жүйесі жасалып, әлемдік білім беру кеңестігіне енуге бағыт алуда. Бұл бағыт педагогика теориясы мен оқу – тәрбие үрдісіндегі елеулі өзгерістерге байланысты болып отыр. Білім беру парадигмасы / үлгісі / өзгерді, білім берудің жаңа мазмұны пайда болды. Оқу үрдісіне жаппай жаңа педагогикалық технологиялардың түрлері енгізілуде. В.Беспальконың тілімен айтқанда : «Педагогикалық технология дегеніміз – тәжірибеде жүзеге асырылатын белгілі бір педагогикалық жүйенің жобасы, ал педагогикалық жағдайларға сай қолданылатын әдіс, тәсілдер – оның құрамды бөлігі». Ғылым мен техниканың жедел дамыған, ақпараттық мәліметтер ағыны күшейген заманда ақыл-ой мүмкіндігін қалыптастырып, адаманың қабілетін, талантын дамыту – заманның басты талабы.

Қазіргі білім саласындағы оқытудың жаңа педагогикалық технологияларын меңгермейінше сауатты, жан-жақты білгір маман болу мүмкін емес. Жаңа педагогикалық технологияны меңгерту мұғалімнің зейін-зерделік, кәсіптік, адамгершілік, рухани, азаматтық және басқа да көптеген ұстаздық қабілетінің қалыптасуына игі әсерін тигізеді, өзін-өзі дамытып, оқу-тәрбие үрдісін жүйелі ұйымдастыруына көмектеседі. Оқу-тәрбие үрдісіне жаңа педагогикалық технологияларды ендірудің алғашқы шарты: мұғалімнің инновациялық іс-әрекетін қалыптастыру болып табылады. Жаңа педагогикалық технологияны меңгерген, цифрлы сауатты әрбір мұғалім өз сабағын нәтижелі даму жағынан көрсете алады.

Мұғалім алғаш жаңа педагогикалық технологияларды оқып үйренеді, екіншіден, меңгереді, үшіншіден, жаңа педагогикалық технологияларды тәжірибеде қолданады, төртіншіден, оны дамытып нәтижесін тексереді. Оқытылатын пән мазмұны, мұғалім мен оқушының өзара байланыс іс – әрекеті, оқушының ішкі даму үрдісі негізінде анықталатын нақты мақсат қана педагогикалық технология құрылымын түсіну кілті болып табылады. Әр оқушының қабілетіне қарай білім беруді, оны дербестікке, ізденімпаздыққа, шығармашылыққа тәрбиелеуді жүзеге асыратын жаңартылған педагогикалық технологияны меңгертуге үлкен бетбұрыс жасалғанына қарамай, жалпы білім беретін мәліметтерде бүгін белең алып отырған кемшіліктер жетерлік. Олар мына төмендегідей:

* мемлекет тарапынан реформалар жүргізілгенімен оқудың нәтижесінің

болмауы, білім сапасының төмен болуы;

* оқушылардың өздігінен білім алу дағдысының болмауы;
* сабаққа қызығушылының төмендігі;
* оқушылардың және оқытушылардың бірлескен шығармашылық

еңбегінің болмауы.

Осы белең алған кемшіліктерді жоюда мектебіміздің оқу-тәрбие үрдісінде алға қойған түйінді мәселесі: «Мұғалімдердің инновациялық жұмысын қалыптастыру арқылы, оқу тәрбие үрдісіне инновациялық құрылымдарды енгізу». Тек терең білім, іскерлік дағды, кәсіби біліктілік кез келген ұстаздардың күнделікті іс-әрекетіне енгенде ғана бәсекеге қабілетті тұлға, яғни жан-жақты заман талабына сай, дүниетанымдық қасиеті дамыған, сын тұрғысынан ойлауды көздейтін ойшыл азамат тәрбиелеу болса оны атқаруда мектептің әдістемелік кеңесі мен бірлестік жетекшілеріне үлкен жауапкершілік жүктелетіні анық.

Біздің мектептің оқу-тәрбие жұмысының бір саласы-осы бағытқа негізделген. Яғни,әдістемелік жұмыстың басты бағытының бірі-жаңа инновациялық технологияларды іс-тәжирибеде тиімді қолдана алатын,цфрлы сауатты, білім сапасын көтеруде оқушыны қызықтыра алатын мұғалімдер дайындауға, шыңдауға негізделген.

Ұйымдастырылған құрылым мұғалімдердің білімін, кәсіптік деңгейін, шеберлігін жетілдіру жолдарын жүзеге асырады. Мұғалімдерідің кәсіби шеберлігін арттыру және шығармашылықпен жұмыс істеу бағытында әдістемелік кеңестің жанынан «Озат тәжірибе» мектебі құрылған.

Пән бірлестіктері мен шығармашылық топтар мектеп психологымен бірлесе отырып, жаңашыл ғалымдардың еңбектерін оқытып үйреніп, тәжірибелерін іс жүзінде қолдау ісін алға қоя отырып мектепішілік жоспарлы семинарлар ұйымдастырылып келеді.

Мектеп мұғалімдері «Цифрлық сауаттылық құзыреттілігінің тиімділігі» шеңберінде жеке тұлғаның одан өз бетінше білім алуы мен дамуына қажетті негізгі құралдардың бірі болып табылатын функционалды оқу сауаттылығын арттырудың креативті әдістерін меңгерген, анимациялық слайдттарды, мобильді программаларды, түрлі бағдарламаларды қолданудың тиімді жолдарын өз сабақтарында пайдалана біледі. Атап айтар болсақ, сілтеме жіберіп немесе дәстүрлі сабақ барысында оқушылар тез қосыла алатын және тест тапсырмаларын орындайтын https://create.kahoot.it/ бағдарламасы. Өте тиімді әрі қызықты, оқушылардың белсенділігін арттырады. Тапсырмаларды құруға өте жеңіл бағдарлама https://learningapps.org/.  БЖБ немесе ТЖБ орындауға арналған тиімді платформа https://www.liveworksheets.com/ .Сабақ бойынша кері байланыс алуда «Padlet» тақтасын және білімді бағалау үшін қолдануға болатын «ZipGrade» мобилді қосымшаларын сабақтарында еркін пайдаланады.

Мұғалім–мектептің айнасы. Бүгінгі мұғалімнің алдында шығармашылыққа бейім жеке тұлғаны қалыптастыру міндеті тұр. Ең негізгі міндет – оқу және тәрбие процесінде жоғары нәтижеге жету. Ұзақ ізденістің нәтижесінде осы міндетті шешуде озық тәжірибені оқып, үйреніп, жинақтап тарату мақсатында, мектебіміздің мұғалімдері авторлық бағдарламалар жасалып, қолданылуда .Атап айтсақ, тарих пәні мұғалімдері Г.Қосалиева мен Б.Жакипованың «Ғасыр сыры», А.Максутова мен А.Әбуованың «Қазақстанның ежелгі қалаларының зерттелуі», Г.Мамытованың «Тарих сабақтарында пайдаланылатын жаңа фортаттағы әдіс-тәсілдер», М.Жанаеваның «Математика пәнінен жиынтық бағалау тапсырмалары» (6 - сынып). Әдістемелік нұсқаулығы. М.Құрманалиеваның «Процентке берілген есептер шығару практикумы»» авторлық бағдарлама кітабы, қазақ тілі мен әдебиеті бойынша Г.Умралиеваның «Практикалық қазақ тілі»,биология пәнінен А.Усенова, Ж.Байбатшаеваның «Биология пәнін оқытудағы зерттеушілік шығармшылық қабілеттерін арттыру әдістемесі» , Д.Сәдуақас, Х.Нұрлыбаеваның «Биология сабағында инфография тәсілін қолдану», Р.Жолдасова,А.Тұрсынкулова мен К.Алибаеваның»Биология сабағында оқушылардың зерттеу құзыреттіліктерін қалыптастыру», Г.Жекенова, А.Бекбаева, Ұ.Қосжанованың «Креативті ойлау тапсырмаларын химия сабағында қолдану» атты авторлық бағдарламалары және көптеген республикалық, қалалық басылымдарда озық тәжірибелерін жариялауда, аталған авторлық бағдарламаларын сабақта қолдануда. Осы бағыттағы жұмыстарды, яғни мұғалімнің ғылыми-педагогикалық білімін тереңдетіп, іскерлік шеберлігін арттыру, жаңа ақпараттық – коммуникативтік оқыту технологиясын қолдану мен цифрлық құзыреттіліктерін қалыптастыру және іс-тәжірибені тағыда кең көлемде таратуда мектебіміздің әдістемелік орталығы, жетекшілік жұмысын жоғары деңгейде үйлестіріп отыр.

Жаңа технологиялармен оқыту барысында түйінделген ойлар төмендегідей.

1. Мұғалім көбінесе бағыт беруші, сабақтың өн бойында оқушы өз

бетімен жұмыс істеуге дағдыланып, өз білімінің дейгейін анық байқайды.

1. Оқушылардың ауызша және жазбаша баяндау дағдысы қалыптасады.
2. Сөйлемдерді стильдік тұрғыдан дұрыс әрі көркем жазуға

машықтанады, ойы ұшқырланады, танымдық қабілетін дамытуға мүмкіндік береді, бұдан педагогикалық технологияның тиімділігі шығады.

Білімді ұрпақ – білімді ұстаздан, білікті маманнан. Мектептегі қызмет атқарып жүрген мұғалімдердің кәсіби деңгейінің көтерілуіне, оның жаңа ұстанымға сай болуына, шығармашылықпен жұмыс істеуіне, бүгінгі білім беру ісіндегі инновациялық процесске тікелей араласуына, бағдарлы білім беруде нәтижеге жетулеріне жағдай жасау – басқарушылық міндет. Мектеп директоры әр мұғалімнің жаңа ізденістерін көріп, жетістіктерін бағалап, жеке тұлғаны қалыптастырудағы әр сәтті қадамын қолдау арқылы мұғалімнің жігеріне жігер қосуда.

Жүйелі еңбек қашанда нәтижелі болмақ. «Мектептің терегі де, тілеуі де оқыта білетін мұғалім» деп Ахмет Байтұрсынов айтқандай, білім беру – саласында оқытудың озық технологияларын меңгермейінше, жас ұрпаққа заман талабына сай білім беру мүмкін емес. Осы мақсаттарды жүзеге асырудың алғышарты – оқу-тәрбие жұмысын басқаруды жүйелі жоспарлай біліп, сол жоспарды жүзеге асыру.